《题海云楼下一碧万顷亭》
宋代·蒲寿宬

倚阑心目净，万面一磨铜。
欲画画不得，托言言更穷。
阴晴山远近，日夜水西东。
此意知谁会，鸥边独钓翁。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。